Maroela Media Top 20: 18 Januarie 2016Argieffoto. Vandeesweek styg tien snitte, ses daal, twee behou hul posisies en twee nuwelinge verskyn nou ook op die Top 20. Cordelia se nuutste treffer, “Eerste woorde”, is die nuwe nr. 1-treffer, terwyl Len Muller en Stef Bos na die tweede plek terugsak. Die twee snitte wat uitval, is “Geboorteland” van Manne wat Glo en “Môre kan maar kom” van Elvis Blue. Sy nuwe treffer, “Al wat ek weet”, verskyn nou egter in die 18de plek. Die ander nuweling is Irene-Louise van Wyk en Elvis se Seun se treffer, “Jy speel ŉ game met my”, wat in die 20ste plek ingesluit word. Andriëtte daal sewe plekke na nr. 12 met “Bittersoet van liefde”, terwyl Wit Kasteel, Anton Goosen en Kurt Darren elk met vier plekke styg. Kyk die musiekvideo vir Cordelia se liedjie “Eerste woorde”.